qundao/data-zh-poetry huggingface dataset:
寄元龄弟
作者：裘万顷
朝代：宋

夜床风雨梦到处，东湖西山如接连。
安信喜随乌鹊后，雅怀知寄白鸥边。
轩窗春动花阴满，图史香浮墨色鲜。
个裏诗书应有味，不妨兼读养生篇。
寄元龄弟
作者：裘万顷
朝代：宋

夜床风雨梦到处，东湖西山如接连。安信喜随乌鹊后，雅怀知寄白鸥边。轩窗春动花阴满，图史香浮墨色鲜。个里诗书应有味，不妨兼读养生篇。
寄元龄弟五首
作者：裘万顷
朝代：宋

馀生端合老吾庐，心地全然与世疏。安得数椽西岭下，自行溪水灌园蔬。莫怪穷年不入州，载书前已会盟鸥。市朝毕竟多尘事，且傍溪山静处留。俯仰之间又一年，即看科诏下天边。功名万一来相逼，试向荣途小著鞭。少年妄作功名想，说著长安喜欲狂。多病年来怕奔走，却思云壑置藤床。一室萧然百事无，崇朝趺坐对熏炉。岫云舒卷元无碍，赢得从容养病躯。
寄元龄弟五首·其一
作者：裘万顷
朝代：宋

余生端合老吾庐，心地全然与世疎。
安得数椽西岭下，自行溪水灌园蔬。
寄元龄弟五首·其一
作者：裘万顷
朝代：宋

馀生端合老吾庐，心地全然与世疏。安得数椽西岭下，自行溪水灌园蔬。
寄元龄弟五首·其三
作者：裘万顷
朝代：宋

俯仰之间又一年，即看科诏下天边。
功名万一来相逼，试向荣途小着鞭。
寄元龄弟五首·其三
作者：裘万顷
朝代：宋

俯仰之间又一年，即看科诏下天边。功名万一来相逼，试向荣途小著鞭。
寄元龄弟五首·其二
作者：裘万顷
朝代：宋
体裁：七言绝句

莫怪穷年不入州，载书前已会盟鸥。市朝毕竟多尘事，且傍溪山静处留。
寄元龄弟五首·其五
作者：裘万顷
朝代：宋
体裁：七言绝句

一室萧然百事无，崇朝趺坐对熏炉。岫云舒卷元无碍，赢得从容养病躯。
寄元龄弟五首·其四
作者：裘万顷
朝代：宋

少年妄作功名想，说着长安喜欲狂。
多病年来怕奔走，却思云壑置藤床。
寄元龄弟五首·其四
作者：裘万顷
朝代：宋

少年妄作功名想，说著长安喜欲狂。多病年来怕奔走，却思云壑置藤床。
寄刘择之新居成
作者：裘万顷
朝代：宋

西风吹雁过吾庐，特地传君一纸书。九载不须论旧事，万金良喜得新居。春回院落花侵座，雨过池塘水绕除。我欲退之门下去，却愁无处觅金鱼。
寄刘择之新居成
作者：裘万顷
朝代：宋

西风吹鴈过吾庐，特地传君一纸书。
九载不须论旧事，万金良喜得新居。
春回院落花侵座，雨过池塘水遶除。
我欲退之门下去，却愁无处觅金鱼。
寄宋居士脩叔求庵记
作者：裘万顷
朝代：宋
体裁：七言绝句

翠琰新刊照眼明，流传何日到柴荆。从今不恨论交晚，我亦碑中有姓名。
寄张仲符时得乌石冈地二首
作者：裘万顷
朝代：宋

今人那似古人贤，一锸随身日醉眠。此老有灵应笑我，区区常费买山钱。寸田尺地可长久，此诀刘郎却未传。他日驭风蓬岛去，谩留陈迹在山巅。
寄张仲符时得乌石冈地二首·其一
作者：裘万顷
朝代：宋
体裁：七言绝句

今人那似古人贤，一锸随身日醉眠。此老有灵应笑我，区区常费买山钱。
寄张仲符时得乌石冈地二首·其二
作者：裘万顷
朝代：宋
体裁：七言绝句

寸田尺地可长久，此诀刘郎却未传。他日驭风蓬岛去，谩留陈迹在山巅。
寄题喻高士澹轩
作者：裘万顷
朝代：宋
体裁：五言律诗

世事邯郸枕，生涯老子书。能知澹中味，雅称竹间居。石径排云入，霜根带月锄。纷华不到眼，赢得玩清虚。
寄题真爱堂三首
作者：裘万顷
朝代：宋

终南佳处暂栖迟，堪笑唐朝左拾遗。渠但借山为捷径，山中滋味岂曾知。真实爱山今有谁，此心猿鹤亦难欺。看来却是朱居士，不愧昌黎五字诗。筑堂谁不要看山，往往襟期了不关。欲识此翁高绝处，一心长在白云间。
寄题真爱堂三首·其一
作者：裘万顷
朝代：宋
体裁：七言绝句

终南佳处暂栖迟，堪笑唐朝左拾遗。渠但借山为捷径，山中滋味岂曾知。
寄题真爱堂三首·其三
作者：裘万顷
朝代：宋
体裁：七言绝句

筑堂谁不要看山，往往襟期了不关。欲识此翁高绝处，一心长在白云间。
寄题真爱堂三首·其二
作者：裘万顷
朝代：宋

真实爱山今有谁，此心猨鹤亦难欺。
看来却是朱居士，不媿昌黎五字诗。
寄题真爱堂三首·其二
作者：裘万顷
朝代：宋

真实爱山今有谁，此心猿鹤亦难欺。看来却是朱居士，不愧昌黎五字诗。
寄题胡穑斋盆池
作者：裘万顷
朝代：宋

穑斋主人嗜泉石，一舸来家楚江侧。水光山色晴逼人，中有轩窗更清绝。汲泉为池良不恶，坐见涟漪照金碧。奁开宝鉴大如许，月堕冰轮光欲溢。何须泰华寻玉井，谩说仇池有仙穴。个中风露无处著，长为昭华洗炎热。嗟予疏懒真成癖，想像哦诗竟何益。安得身为穑斋客，醉卧池边听锦瑟。
寄题胡穑斋盆池
作者：裘万顷
朝代：宋

穑斋主人嗜泉石，一舸来家楚江侧。
水光山色晴逼人，中有轩窗更清绝。
汲泉为池良不恶，坐见涟漪照金碧。
奁开宝鑑大如许，月堕冰轮光欲溢。
何须泰华寻玉井，谩说仇池有仙穴。
箇中风露无处着，长为昭华洗炎热。
嗟予疎懒真成癖，想像哦诗竟何益。
安得身为穑斋客，醉卧池边听锦瑟。
寄高菊磵谢惠诗集
作者：裘万顷
朝代：宋
体裁：七言律诗

高名如斗夜垂天，无地追思每自怜。正欲为君寻五老，乃蒙因我到双泉。新诗妙绝閒方就，稚子携归喜欲颠。此去湖边不多远，秋风当觅钓鱼船。
怀范光伯再用韵
作者：裘万顷
朝代：宋
体裁：七言律诗

梅边流水碧洄洄，都把相思付折梅。十载不禁双泪落，一尊期慰九肠回。惊残蝶梦鹊空喜，望断马蹄人不来。咫尺云山尚如此，天涯那解得追陪。
挽霞溪高县丞二首
作者：裘万顷
朝代：宋

少年挟策上金銮，三拜郎官鬓未斑。不说知音在霄汉，但知投老向云山。柳丝阴里陶潜乐，花锦香中潘岳闲。逝者不堪人事异，洪崖亭下水潺潺。公家原在洪崖宅，自是洪崖向上人。嗜酒一生真简淡，风标八帙更精神。纷纷偶厌人间事，去去归寻洞里春。朱绂只今无觅处，但馀佳句镇长新。
挽霞溪高县丞二首·其一
作者：裘万顷
朝代：宋

少年挟策上金銮，三拜郎官鬓未斑。不说知音在霄汉，但知投老向云山。柳丝阴里陶潜乐，花锦香中潘岳闲。逝者不堪人事异，洪崖亭下水潺潺。
挽霞溪高县丞二首·其二
作者：裘万顷
朝代：宋

公家原在洪崖宅，自是洪崖向上人。嗜酒一生真简淡，风标八帙更精神。纷纷偶厌人间事，去去归寻洞里春。朱绂只今无觅处，但馀佳句镇长新。
日出
作者：裘万顷
朝代：宋
体裁：七言绝句

日出柴门尚懒开，绿阴多处且徘徊。槐花满地无人扫，半在墙根印紫苔。
早作四首
作者：裘万顷
朝代：宋

雨过长江浪拍城，迢迢羲驭水中行。舟人指点云开处，喜见青山一抹横。井梧飞叶送秋声，篱菊缄香待晚晴。斗柄横斜河欲没，数山青处乱鸦鸣。北窗清冷不成眠，风递蛩声到枕边。试唤儿童卷疏箔，一檐花影月娟娟。炉香清晓坐书帷，竹拥藤床日到迟。自赋短章还自笑，不知颜闵有何诗。
早作四首·其一
作者：裘万顷
朝代：宋
体裁：七言绝句

雨过长江浪拍城，迢迢羲驭水中行。舟人指点云开处，喜见青山一抹横。
早作四首·其三
作者：裘万顷
朝代：宋

北窗清冷不成眠，风递蛩声到枕边。
试唤儿童卷疎箔，一檐花影月娟娟。
早作四首·其三
作者：裘万顷
朝代：宋

北窗清冷不成眠，风递蛩声到枕边。试唤儿童卷疏箔，一檐花影月娟娟。
早作四首·其二
作者：裘万顷
朝代：宋
体裁：七言绝句

井梧飞叶送秋声，篱菊缄香待晚晴。斗柄横斜河欲没，数山青处乱鸦鸣。
早作四首·其四
作者：裘万顷
朝代：宋
体裁：七言绝句

炉香清晓坐书帷，竹拥藤床日到迟。自赋短章还自笑，不知颜闵有何诗。
旸谷偶成
作者：裘万顷
朝代：宋
体裁：五言律诗

爱日袪愁雾，微和散积阴。一窗尘外趣，万竹岁寒心。士要崇清节，吾将老故林。抱琴聊一醉，何用觅知音。
旸谷偶成
作者：裘万顷
朝代：宋
体裁：七言律诗

竹近颇忻衣袂爽，苔深长恐履痕侵。夜灯四壁图书影，晓日一床花木阴。载酒只今谁好事，绝弦从昔为知音。区区外物成何用，慎勿缘渠愁此心。
晚岁送馆人归省
作者：裘万顷
朝代：宋

不厌冰霜路，冲寒办一归。晨鸡戒鞍马，春酒寿庭闱。灯火知辛苦，云霄会奋飞。相期纡绿绶，非但戏斑衣。
晚岁送馆人归省
作者：裘万顷
朝代：宋

不厌冰霜路，衝寒办一归。
晨鸡戒鞍马，春酒寿庭闱。
灯火知辛苦，云霄会奋飞。
相期纡绿绶，非但戏斑衣。
晚步
作者：裘万顷
朝代：宋

日落欲闭户，风清聊杖藜。
千山犹带雨，一径已无泥。
㶁㶁水声急，悠悠云影低。
催归缘底事，着意旁人啼。
晚步
作者：裘万顷
朝代：宋

日落欲闭户，风清聊杖藜。千山犹带雨，一径已无泥。㶁㶁水声急，悠悠云影低。催归缘底事，著意旁人啼。
有感
作者：裘万顷
朝代：宋

政尔双泉忆旧游，柳江闻又有归舟。
谁能不作千年调，梦断真成万事休。
倾盖向来情莫逆，奠刍无计泪空流。
重云已失鵾鹏影，愁绝沧浪一白鸥。
有感
作者：裘万顷
朝代：宋

政尔双泉忆旧游，柳江闻又有归舟。谁能不作千年调，梦断真成万事休。倾盖向来情莫逆，奠刍无计泪空流。重云已失鹍鹏影，愁绝沧浪一白鸥。
有感二首
作者：裘万顷
朝代：宋

绝怜修竹知人意，更爱双泉不世情。回首旧游浑似梦，却因多难悟无生。三四知音总道山，荷锄吾独在田间。人言病骥犹堪秣，伏枥何心十二闲。
有感二首·其一
作者：裘万顷
朝代：宋
体裁：七言绝句

绝怜修竹知人意，更爱双泉不世情。回首旧游浑似梦，却因多难悟无生。
有感二首·其二
作者：裘万顷
朝代：宋
体裁：七言绝句

三四知音总道山，荷锄吾独在田间。人言病骥犹堪秣，伏枥何心十二闲。
有感时与李弘斋有约
作者：裘万顷
朝代：宋
体裁：七言律诗

去年今日西归客，曝背茅檐又一冬。岁月催人虽迅速，简编于我却从容。知名焉用诗千首，养病聊须酒一钟。早晚杖藜修水去，故人有约许相从。
松斋秋吟
作者：裘万顷
朝代：宋
体裁：七言绝句

骄阳赫赫转秋阴，便觉萧然鬓影侵。世事炎凉俄忽尔，闲来物理静推寻。
松斋秋咏次黄存之韵七首
作者：裘万顷
朝代：宋

少年有策志平戎，心事今成一老翁。蜀客款门茶未了，防秋又说枣儿红。西风黄叶埽空庭，舞鹤翩翩堕雪翎。一阵清风通鼻观，木犀亭下读骚经。牵牛引蔓上东篱，气肃清商雨过时。人意若随天意好，秋光又到菊花枝。闭门思古或伤今，每有诗来默契心。纸上不须评巧拙，尧夫只是静中吟。闲中无辱亦无荣，案上图书有课程。静对秋花香默默，晚风休送乱蝉鸣。据梧枝策事纷纭，楼上看山对晚曛。纵是楼无山色远，只如小米画烟云。无事萦心昼掩扉，松风度曲入琴徽。登高老矣兴犹在，塞上秋风战马肥。
松斋秋咏次黄存之韵七首·其一
作者：裘万顷
朝代：宋
体裁：七言绝句

少年有策志平戎，心事今成一老翁。蜀客款门茶未了，防秋又说枣儿红。
松斋秋咏次黄存之韵七首·其七
作者：裘万顷
朝代：宋
体裁：七言绝句

无事萦心昼掩扉，松风度曲入琴徽。登高老矣兴犹在，塞上秋风战马肥。
松斋秋咏次黄存之韵七首·其三
作者：裘万顷
朝代：宋
体裁：七言绝句

牵牛引蔓上东篱，气肃清商雨过时。人意若随天意好，秋光又到菊花枝。
松斋秋咏次黄存之韵七首·其二
作者：裘万顷
朝代：宋
体裁：七言绝句

西风黄叶埽空庭，舞鹤翩翩堕雪翎。一阵清风通鼻观，木犀亭下读骚经。
松斋秋咏次黄存之韵七首·其五
作者：裘万顷
朝代：宋
体裁：七言绝句

闲中无辱亦无荣，案上图书有课程。静对秋花香默默，晚风休送乱蝉鸣。
松斋秋咏次黄存之韵七首·其六
作者：裘万顷
朝代：宋
体裁：七言绝句

据梧枝策事纷纭，楼上看山对晚曛。纵是楼无山色远，只如小米画烟云。
松斋秋咏次黄存之韵七首·其四
作者：裘万顷
朝代：宋
体裁：七言绝句

闭门思古或伤今，每有诗来默契心。纸上不须评巧拙，尧夫只是静中吟。
松花开竹笋茂喜而咏之
作者：裘万顷
朝代：宋

繁花密笋暮春时，妆点园林一段奇。金粉生香风细细，斑衣留润露垂垂。品高宜入神仙药，节劲终全冰雪姿。笑彼杏桃儿女态，谩争艳冶媚山歧。
松花开竹笋茂喜而咏之
作者：裘万顷
朝代：宋

繁花密笋暮春时，妆点园林一段奇。
金粉生香风细细，斑衣留润露垂垂。
品高宜入神僊药，节劲终全冰雪姿。
笑彼杏桃儿女态，谩争艳冶媚山歧。
次仲庸初冬即事二首
作者：裘万顷
朝代：宋

常岁霜天分外晴，一溪如练浸冰轮。今年风雨宁无夜，谁与溪梅作小春。君家秋实洞庭种，小子持来独未黄。莫作苏州书后梦，只今正欠满林霜。
次仲庸初冬即事二首·其一
作者：裘万顷
朝代：宋
体裁：七言绝句

常岁霜天分外晴，一溪如练浸冰轮。今年风雨宁无夜，谁与溪梅作小春。
次仲庸初冬即事二首·其二
作者：裘万顷
朝代：宋
体裁：七言绝句

君家秋实洞庭种，小子持来独未黄。莫作苏州书后梦，只今正欠满林霜。
次伯仁善利阁
作者：裘万顷
朝代：宋
体裁：七言律诗

看经堂中钟磬鸣，看经堂外水云清。山连远渚鸟飞急，风入轻帆舟去平。烟树不妨留夕照，尘缨正欲濯寒泓。凭谁为我问造物，乞与少陵常眼明。
次伯仁善利阁小室韵
作者：裘万顷
朝代：宋
体裁：古风

山林吾所庐，夜月但对影。焉知江上人，一日了万境。褰裳步崇台，有室妍且静。徘徊不能去，坐见四山暝。
次伯仁过道傍田家韵
作者：裘万顷
朝代：宋

桃源千载锁烟云，若辈安知古有秦。恐是吴兴沈东老，一樽聊复醉诗人。
次伯仁过道傍田家韵
作者：裘万顷
朝代：宋

桃源千载锁烟云，若辈安知古有秦。
恐是吴兴沈东老，一樽聊復醉诗人。
次伯量赠别诗韵
作者：裘万顷
朝代：宋

我生既驽下，且复寡见闻。时时警其愚，姻党赖有君。自惭将且疲，不足张此军。君乃不我弃，欢然与同群。愿学如之何，此志亦已勤。正坐未知方，所得不足云。人生所好杂，其力用是分。词章末技耳，安能媲皇坟。而况字书学，兀兀纂说文。曷若鞭吾心，或有汗马勋。请益恨未能，别君大江濆。长吟昌黎诗，安得身登云。
次伯量赠别诗韵
作者：裘万顷
朝代：宋

我生既驽下，且復寡见闻。
时时警其愚，姻党頼有君。
自惭将且疲，不足张此军。
君乃不我弃，欢然与同羣。
愿学如之何，此志亦已勤。
正坐未知方，所得不足云。
人生所好杂，其力用是分。
词章末技耳，安能媲皇坟。
而况字书学，兀兀纂说文。
曷若鞭吾心，或有汗马勋。
请益恨未能，别君大江濆。
长吟昌黎诗，安得身登云。
次余主簿仲庸梅韵
作者：裘万顷
朝代：宋

春醪欲冰木欲折，急雨风吹不成雪。
玉妃夜堕广寒宫，开作寒花赛清绝。
未须千树插山巅，且要几枝横水边。
暗香疎影尚无恙，凭谁唤起西湖仙。
不妨琢句更驰送，一洗十年尘土梦。
铁心元不为渠回，眼底珠玑聊簸弄。
次余主簿仲庸梅韵
作者：裘万顷
朝代：宋

春醪欲冰木欲折，急雨风吹不成雪。玉妃夜堕广寒宫，开作寒花赛清绝。未须千树插山巅，且要几枝横水边。暗香疏影尚无恙，凭谁唤起西湖仙。不妨琢句更驰送，一洗十年尘土梦。铁心元不为渠回，眼底珠玑聊簸弄。
次余仲庸松风阁韵十九首
作者：裘万顷
朝代：宋

飞花数点雨初歇，啼鸟一声春正长。读罢黄庭了无事，旋安银叶试炉香。古木阴阴六月凉，幽花藉藉四时香。丝桐清夜作三弄，明月入帘风拂床。烂熳花阴覆短墙，花开时候日偏长。道人不被春勾引，到处惟闻薝卜香。不见诗仙何逊来，春风几度早梅开。竹篱茅舍自清绝，未用移根东阁栽。恰则梅边春意萌，困人天气又清明。炉熏茗碗北窗下，卧听绵蛮黄鸟声。已著遗经洗此心，更寻流水濯吾襟。经旬不涉溪边路，荇带苔钱如许深。雾阁云窗先自幽，水声那更绕源流。春深红雨落桃径，昼永清风生茗瓯。杨柳阴中啼杜鹃，梧桐枝上噪玄蝉。篇章满眼无人会，赢得诗翁取意编。纷纷眼底正争驰，我独冥心绝五綦。说与傍人俱不信，故山惟有白云知。争春桃李太匆匆，随手飘零逐晓风。冰雪不侵尘不污，可人惟有岁寒松。颜杨翰墨今谁解，陶谢篇章古所无。安得金丹换凡骨，白头深恐愧吾夫。平池春去水溶溶，人在笙歌一部中。柳叶翻风罗带绿，荷花著雨锦衣红。檐间新燕几时来，檐外闲花往岁栽。丹杏碧桃浑落尽，绿阴低处结青梅。淡月笼花花映窗，好风吹竹竹浮香。梦回何处一声笛，人静山幽天正凉。无所用心鱼在沼，居然生子燕成窠。谁言春去花事歇，萱草石榴情更多。为怜风雨趣春回，故著秋花到处栽。兰菊从来盛风味，不妨环绕读书斋。白云殊不作俗态，流水更似知人心。溪边濯足溪上坐，樵唱一声秋满林。坡谷遗书那复有，向来一纸抵千金。谁知悬腕与卧笔，如用大都留此心。俗书本作于湖样，野鹜家鸡强自分。王氏无人鲁公死，只今何处觅云仍。
次余仲庸松风阁韵十九首·其一
作者：裘万顷
朝代：宋
体裁：古风

飞花数点雨初歇，啼鸟一声春正长。读罢黄庭了无事，旋安银叶试炉香。
次余仲庸松风阁韵十九首·其一〇
作者：裘万顷
朝代：宋

争春桃李太怱怱，随手飘零逐晓风。
冰雪不侵尘不污，可人惟有岁寒松。
次余仲庸松风阁韵十九首·其一一
作者：裘万顷
朝代：宋

颜杨翰墨今谁解，陶谢篇章古所无。
安得金丹换凡骨，白头深恐媿吾夫。
次余仲庸松风阁韵十九首·其一二
作者：裘万顷
朝代：宋

平池春去水溶溶，人在笙歌一部中。
柳叶翻风罗带绿，荷花着雨锦衣红。
次余仲庸松风阁韵十九首·其一八
作者：裘万顷
朝代：宋

坡谷遗书那復有，向来一纸抵千金。
谁知悬腕与卧笔，如用大都留此心。
次余仲庸松风阁韵十九首·其一六
作者：裘万顷
朝代：宋

为怜风雨趣春回，故着秋花到处栽。
兰菊从来盛风味，不妨环绕读书斋。
次余仲庸松风阁韵十九首·其七
作者：裘万顷
朝代：宋
体裁：古风

雾阁云窗先自幽，水声那更绕源流。春深红雨落桃径，昼永清风生茗瓯。
次余仲庸松风阁韵十九首·其三
作者：裘万顷
朝代：宋
体裁：古风

烂熳花阴覆短墙，花开时候日偏长。道人不被春勾引，到处惟闻薝卜香。
次余仲庸松风阁韵十九首·其九
作者：裘万顷
朝代：宋
体裁：古风

纷纷眼底正争驰，我独冥心绝五綦。说与傍人俱不信，故山惟有白云知。
次余仲庸松风阁韵十九首·其二
作者：裘万顷
朝代：宋
体裁：古风

古木阴阴六月凉，幽花藉藉四时香。丝桐清夜作三弄，明月入帘风拂床。
次余仲庸松风阁韵十九首·其五
作者：裘万顷
朝代：宋
体裁：古风

恰则梅边春意萌，困人天气又清明。炉熏茗碗北窗下，卧听绵蛮黄鸟声。
次余仲庸松风阁韵十九首·其八
作者：裘万顷
朝代：宋
体裁：古风

杨柳阴中啼杜鹃，梧桐枝上噪玄蝉。篇章满眼无人会，赢得诗翁取意编。
次余仲庸松风阁韵十九首·其六
作者：裘万顷
朝代：宋

已着遗经洗此心，更寻流水濯吾襟。
经旬不涉溪边路，荇带苔钱如许深。
次余仲庸松风阁韵十九首·其六
作者：裘万顷
朝代：宋

已著遗经洗此心，更寻流水濯吾襟。经旬不涉溪边路，荇带苔钱如许深。
次余仲庸松风阁韵十九首·其十
作者：裘万顷
朝代：宋

争春桃李太匆匆，随手飘零逐晓风。冰雪不侵尘不污，可人惟有岁寒松。
次余仲庸松风阁韵十九首·其十一
作者：裘万顷
朝代：宋

颜杨翰墨今谁解，陶谢篇章古所无。安得金丹换凡骨，白头深恐愧吾夫。
次余仲庸松风阁韵十九首·其十七
作者：裘万顷
朝代：宋
体裁：古风

白云殊不作俗态，流水更似知人心。溪边濯足溪上坐，樵唱一声秋满林。
次余仲庸松风阁韵十九首·其十三
作者：裘万顷
朝代：宋
体裁：古风

檐间新燕几时来，檐外闲花往岁栽。丹杏碧桃浑落尽，绿阴低处结青梅。
次余仲庸松风阁韵十九首·其十九
作者：裘万顷
朝代：宋
体裁：古风

俗书本作于湖样，野鹜家鸡强自分。王氏无人鲁公死，只今何处觅云仍。
次余仲庸松风阁韵十九首·其十二
作者：裘万顷
朝代：宋

平池春去水溶溶，人在笙歌一部中。柳叶翻风罗带绿，荷花著雨锦衣红。
次余仲庸松风阁韵十九首·其十五
作者：裘万顷
朝代：宋
体裁：古风

无所用心鱼在沼，居然生子燕成窠。谁言春去花事歇，萱草石榴情更多。
次余仲庸松风阁韵十九首·其十八
作者：裘万顷
朝代：宋

坡谷遗书那复有，向来一纸抵千金。谁知悬腕与卧笔，如用大都留此心。
次余仲庸松风阁韵十九首·其十六
作者：裘万顷
朝代：宋

为怜风雨趣春回，故著秋花到处栽。兰菊从来盛风味，不妨环绕读书斋。
次余仲庸松风阁韵十九首·其十四
作者：裘万顷
朝代：宋
体裁：古风

淡月笼花花映窗，好风吹竹竹浮香。梦回何处一声笛，人静山幽天正凉。
次余仲庸松风阁韵十九首·其四
作者：裘万顷
朝代：宋
体裁：古风

不见诗仙何逊来，春风几度早梅开。竹篱茅舍自清绝，未用移根东阁栽。
次余求之坐间所赋
作者：裘万顷
朝代：宋
体裁：七言绝句

地僻不闻车马闹，官闲但觉屋庐深。摆除诗债寂无事，一炷炉香观此心。
次元德弟
作者：裘万顷
朝代：宋
体裁：七言律诗

宁逐春风上下狂，懒从桃李借恩光。只应朝市风波恶，不似山林气味长。莫惜举杯邀太白，要看骑马似知章。南征他日如相忆，诗句还须付革囊。
次元德弟示从龙入学
作者：裘万顷
朝代：宋

生儿虽小莫怜渠，学问工夫在谨初。
今日从师良不恶，他年闭户反成疎。
双亲未老身无事，诸父能文家有书。
好与汝兄俱努力，后生丛裏试羣居。
次元德弟示从龙入学
作者：裘万顷
朝代：宋

生儿虽小莫怜渠，学问工夫在谨初。今日从师良不恶，他年闭户反成疏。双亲未老身无事，诸父能文家有书。好与汝兄俱努力，后生丛里试群居。
次元德弟韵
作者：裘万顷
朝代：宋
体裁：七言绝句

跋扈飞扬使我惊，铁中双镞日铮铮。陈桥旧将今无用，一任于菟绕屋行。
次光伯韵
作者：裘万顷
朝代：宋

竹径当年手自开，只今无处着莓苔。
绝怜此地过从少，頼有高人时復来。
篱下久霜犹有菊，水边近腊正多梅。
我云眷眷三年别，君莫怱怱一夕回。
次光伯韵
作者：裘万顷
朝代：宋

竹径当年手自开，只今无处著莓苔。绝怜此地过从少，赖有高人时复来。篱下久霜犹有菊，水边近腊正多梅。我云眷眷三年别，君莫匆匆一夕回。
次吴司理见贻二绝韵
作者：裘万顷
朝代：宋

朱金得丧日悲欢，内乐知谁梦见颜。君有上池无限水，不将涓滴到人间。湛然胸次幸清明，忍看人间势利轻。我辈相知端有道，未应胶漆付雷陈。
次吴司理见贻二绝韵·其一
作者：裘万顷
朝代：宋

朱金得丧日悲懽，内乐知谁梦见颜。
君有上池无限水，不将涓滴到人间。
次吴司理见贻二绝韵·其一
作者：裘万顷
朝代：宋

朱金得丧日悲欢，内乐知谁梦见颜。君有上池无限水，不将涓滴到人间。
次吴司理见贻二绝韵·其二
作者：裘万顷
朝代：宋
体裁：七言绝句

湛然胸次幸清明，忍看人间势利轻。我辈相知端有道，未应胶漆付雷陈。
次吴长文见寄时有衡山之役
作者：裘万顷
朝代：宋
体裁：七言绝句

夜半诗成欲寄君，梦魂飞渡楚江津。怡怡前日如兄弟，今作东西南北人。
次敬叔韵二首
作者：裘万顷
朝代：宋

玉鉴冰壶一段清，铁中谁与斗铮铮。眼看万里云霄路，不信骅骝地上行。别我新诗有许清，玉声金韵两琮铮。笔端定自翻三峡，乞与馀波赋赠行。
次敬叔韵二首·其一
作者：裘万顷
朝代：宋

玉鉴冰壶一段清，铁中谁与斗铮铮。眼看万里云霄路，不信骅骝地上行。
次敬叔韵二首·其一
作者：裘万顷
朝代：宋

玉鑑冰壶一段清，铁中谁与斗铮铮。
眼看万里云霄路，不信骅骝地上行。
次敬叔韵二首·其二
作者：裘万顷
朝代：宋

别我新诗有许清，玉声金韵两琮铮。
笔端定自翻三峡，乞与余波赋赠行。
次敬叔韵二首·其二
作者：裘万顷
朝代：宋

别我新诗有许清，玉声金韵两琮铮。笔端定自翻三峡，乞与馀波赋赠行。
次施真人韵
作者：裘万顷
朝代：宋
体裁：五言律诗

素韠方多难，丹砂傥一逢。勿疑蕉覆鹿，会见竹成龙。涧水远仍洁，岩花幽更浓。行行望仙宇，知在最高峰。
次朱震远韵
作者：裘万顷
朝代：宋

芳池绿水自生肥，上有轩窗隐翠微。花竹旧尝开小径，门阑今又启重扉。直须阊阖排云去，要看长安跃马归。词赋合魁天下士，春光端不负刘煇。
次朱震远韵
作者：裘万顷
朝代：宋

芳池绿水自生肥，上有轩窗隠翠微。
花竹旧尝开小径，门阑今又启重扉。
直须阊阖排云去，要看长安跃马归。
词赋合魁天下士，春光端不负刘辉。
次李司直韵二首
作者：裘万顷
朝代：宋

老来方欲卧林泉，一蹑红尘只自怜。已与山灵有成说，秋风归骑急加鞭。清虚绝迹竟何为，自笑平生颇好之。正路傥非君得似，冥行未免用多歧。
次李司直韵二首·其一
作者：裘万顷
朝代：宋
体裁：七言绝句

老来方欲卧林泉，一蹑红尘只自怜。已与山灵有成说，秋风归骑急加鞭。
次李司直韵二首·其二
作者：裘万顷
朝代：宋
体裁：七言绝句

清虚绝迹竟何为，自笑平生颇好之。正路傥非君得似，冥行未免用多歧。
次洪内相双竹韵三首
作者：裘万顷
朝代：宋

延平两龙几年卧，欻尔化作寒枝双。春桧长松皆敌国，会须因垒一时降。婵娟两枝翠可掬，绝胜白璧南金双。留与先生作椽笔，诗坛八面受人降。管鲍交情真耐久，夷齐义气更无双。虚花满眼风号怒，一节青青终不降。
次洪内相双竹韵三首·其一
作者：裘万顷
朝代：宋
体裁：古风

延平两龙几年卧，欻尔化作寒枝双。春桧长松皆敌国，会须因垒一时降。
次洪内相双竹韵三首·其三
作者：裘万顷
朝代：宋
体裁：古风

管鲍交情真耐久，夷齐义气更无双。虚花满眼风号怒，一节青青终不降。
次洪内相双竹韵三首·其二
作者：裘万顷
朝代：宋
体裁：古风

婵娟两枝翠可掬，绝胜白璧南金双。留与先生作椽笔，诗坛八面受人降。
次洪内相梅亭
作者：裘万顷
朝代：宋
体裁：七言律诗

人间多是梅开后，旋踵东篱事故常。那得红帘卷朱户，细看素质傲清霜。一生寄兴云山外，几度搔头江路傍。咫尺名园身未到，夜窗羞对返魂香。
次洪内相菊亭
作者：裘万顷
朝代：宋

诗仙种菊未多时，因菊名亭早有诗。欲为寒花标晚节，故将新句寄东篱。平生未省翻三峡，高处那能赞一辞。便得从容侍公侧，回头已是十年迟。
次洪内相菊亭
作者：裘万顷
朝代：宋

诗僊种菊未多时，因菊名亭早有诗。
欲为寒花标晚节，故将新句寄东篱。
平生未省翻三峡，高处那能赞一辞。
便得从容侍公侧，回头已是十年迟。
次洪内翰十月桃韵三首
作者：裘万顷
朝代：宋

千红万蕊彫零尽，安得枝头数点红。疑是神人写春色，镇长留影在屏风。旧日骊山宫殿中，玉妃无数舞衫红。只因归去蓬莱后，梦作寒花笑北风。不须羯鼓促春工，一树霜边取意红。寄语玄冥为收拾，莫教人恨五更风。
次洪内翰十月桃韵三首·其一
作者：裘万顷
朝代：宋

千红万蕊彫零尽，安得枝头数点红。疑是神人写春色，镇长留影在屏风。
次洪内翰十月桃韵三首·其一
作者：裘万顷
朝代：宋

千红万蕊雕零尽，安得枝头数点红。
疑是神人写春色，镇长留影在屏风。
次洪内翰十月桃韵三首·其三
作者：裘万顷
朝代：宋
体裁：七言绝句

不须羯鼓促春工，一树霜边取意红。寄语玄冥为收拾，莫教人恨五更风。
次洪内翰十月桃韵三首·其二
作者：裘万顷
朝代：宋
体裁：七言绝句

旧日骊山宫殿中，玉妃无数舞衫红。只因归去蓬莱后，梦作寒花笑北风。
次王成之咏梅
作者：裘万顷
朝代：宋

谁遣冰魂照夕阳，摇摇一任北风凉。
眼前共有几多蕊，鼻观胡为如此香。
佳实会须归列鼎，孤标已自压羣芳。
濡毫我欲从君赋，未害平生铁石肠。
次王成之咏梅
作者：裘万顷
朝代：宋

谁遣冰魂照夕阳，摇摇一任北风凉。眼前共有几多蕊，鼻观胡为如此香。佳实会须归列鼎，孤标已自压群芳。濡毫我欲从君赋，未害平生铁石肠。
次胡伯仁韵
作者：裘万顷
朝代：宋
体裁：五言律诗

山长飞鸟急，江阔去帆微。唱晚几渔笛，凭高一钓矶。从君濯冰雪，满袖得珠玑。三叹不能已，归来吟夕晖。
次范光伯泛江韵
作者：裘万顷
朝代：宋
体裁：古风

夫君陶阮徒，俗子所不快。屹然颓其中，特立盖甚介。平生江湖乐，欲去不得迈。何当从君游，渔钓寄吾解。
次许秀才韵二首
作者：裘万顷
朝代：宋

痴儿欲了事，事竟莫之了。崇朝弄朱墨，校勘是与否。徐观雁鹜行，大半落渠手。败群虽已去，考牧未有道。拙工不量力，自谓中了了。高谈盖一座，众可己独否。斯须临斧斤，汗背血两手。旁观信善斲，莫肯告以道。
次许秀才韵二首·其一
作者：裘万顷
朝代：宋

痴儿欲了事，事竟莫之了。崇朝弄朱墨，校勘是与否。徐观雁鹜行，大半落渠手。败群虽已去，考牧未有道。
次许秀才韵二首·其一
作者：裘万顷
朝代：宋

痴儿欲了事，事竟莫之了。
崇朝弄朱墨，校勘是与否。
徐观鴈鹜行，大半落渠手。
败羣虽已去，考牧未有道。
次许秀才韵二首·其二
作者：裘万顷
朝代：宋
体裁：古风

拙工不量力，自谓中了了。高谈盖一座，众可己独否。斯须临斧斤，汗背血两手。旁观信善斲，莫肯告以道。
次黄存之韵
作者：裘万顷
朝代：宋

客宦何时了，官居又岁余。
归心五湖梦，病眼一床书。
近作君能富，新功我略无。
不妨赋游猎，会有荐相如。
次黄存之韵
作者：裘万顷
朝代：宋

客宦何时了，官居又岁馀。归心五湖梦，病眼一床书。近作君能富，新功我略无。不妨赋游猎，会有荐相如。
武阳渡
作者：裘万顷
朝代：宋
体裁：古风

一舟小如叶，横在波涛中。纷纷川上人，欲渡愁北风。有帆天际来，渐近葭苇丛。寄声与问讯，恐是陶朱公。
灯下偶次前韵
作者：裘万顷
朝代：宋

北风吹雨夜正寒，北窗吟诗舌欲乾。千辛万苦浪如许，饭颗山头谁著汝。何如一尊随意倾，酒酣不问浊与清。明朝纵有三尺雪，灞陵诗句无庸说。
灯下偶次前韵
作者：裘万顷
朝代：宋

北风吹雨夜正寒，北窗吟诗舌欲干。
千辛万苦浪如许，饭颗山头谁着汝。
何如一尊随意倾，酒酣不问浊与清。
明朝纵有三尺雪，灞陵诗句无庸说。
玉山道中时赴掌故之命
作者：裘万顷
朝代：宋

麦苗堆绿菜花黄，一簇人家古道傍。
酒熟不妨邀里巷，年丰赢得事农桑。
世情只说宦游好，客裏那知归兴长。
我有平生蓑笠在，钓丝何日理斜阳。
玉山道中时赴掌故之命
作者：裘万顷
朝代：宋

麦苗堆绿菜花黄，一簇人家古道傍。酒熟不妨邀里巷，年丰赢得事农桑。世情只说宦游好，客里那知归兴长。我有平生蓑笠在，钓丝何日理斜阳。
用前韵谢伯量过访山中
作者：裘万顷
朝代：宋
体裁：七言律诗

胜游千里笑谈中，雪片梅花正仲冬。肯向席门寻孺子，更能草具重茅容。春风顿觉生寒谷，夜榻惟愁听晓钟。半世坡梅门下客，乃今何幸得过从。
用郑浮梁韵简圜师二首
作者：裘万顷
朝代：宋

杖屦山蹊窄，钟鱼佛界深。寒梅残屋角，春荠老墙阴。一水元无恙，扁舟尚可寻。烦师掬清溜，为我洗尘心。古寺规模壮，空山岁月深。春排千树绿，云堕一溪阴。地僻人稀到，官闲我得寻。归来诧清赏，未觉负初心。
用郑浮梁韵简圜师二首·其一
作者：裘万顷
朝代：宋
体裁：五言律诗

杖屦山蹊窄，钟鱼佛界深。寒梅残屋角，春荠老墙阴。一水元无恙，扁舟尚可寻。烦师掬清溜，为我洗尘心。
用郑浮梁韵简圜师二首·其二
作者：裘万顷
朝代：宋
体裁：五言律诗

古寺规模壮，空山岁月深。春排千树绿，云堕一溪阴。地僻人稀到，官闲我得寻。归来诧清赏，未觉负初心。
用黄子益韵二首
作者：裘万顷
朝代：宋

青衫日日困尘沙，安用浮名与世誇。已过半生真似梦，未荒三径且还家。恨无沈水纡香穗，喜有寒泉瀹茗花。袖却西归遮日手，园林幽处看桑麻。睡起忻然思虑少，病馀犹觉应酬艰。招摇风月聊须竹，收拾云烟幸有山。但要世缘随手断，莫忧诗债几时还。追奔富贵非吾事，且占林泉一味闲。
用黄子益韵二首·其一
作者：裘万顷
朝代：宋

青衫日日困尘沙，安用浮名与世夸。
已过半生真似梦，未荒三径且还家。
恨无沈水纡香穗，喜有寒泉瀹茗花。
袖却西归遮日手，园林幽处看桑麻。
用黄子益韵二首·其一
作者：裘万顷
朝代：宋

青衫日日困尘沙，安用浮名与世誇。已过半生真似梦，未荒三径且还家。恨无沈水纡香穗，喜有寒泉瀹茗花。袖却西归遮日手，园林幽处看桑麻。
用黄子益韵二首·其二
作者：裘万顷
朝代：宋

睡起忻然思虑少，病余犹觉应酬艰。
招摇风月聊须竹，收拾云烟幸有山。
但要世缘随手断，莫忧诗债几时还。
追奔富贵非吾事，且占林泉一味闲。
用黄子益韵二首·其二
作者：裘万顷
朝代：宋

睡起忻然思虑少，病馀犹觉应酬艰。招摇风月聊须竹，收拾云烟幸有山。但要世缘随手断，莫忧诗债几时还。追奔富贵非吾事，且占林泉一味闲。
留浅沙
作者：裘万顷
朝代：宋
体裁：五言律诗

故山岂不好，萧寺亦堪居。作意多成碍，无心始自如。钟鱼饱香积，枕簟熟华胥。但惜诗成后，旁无阿买书。
病中闻伯量相访寄之二首
作者：裘万顷
朝代：宋

我屋修竹根，身閒境逾静。维摩本无心，谁令示人病。夕阳耿疏林，影落莓苔径。伫立有所怀，高人傥乘兴。高人在城郭，应酬颇纷如。忆我烟霞栖，遗我一纸书。雨馀窗户凉，蛩声满阶除。相过有成言，何时命巾车。
病中闻伯量相访寄之二首·其一
作者：裘万顷
朝代：宋

我屋修竹根，身閒境逾静。
维摩本无心，谁令示人病。
夕阳耿疎林，影落莓苔径。
伫立有所怀，高人傥乘兴。
病中闻伯量相访寄之二首·其一
作者：裘万顷
朝代：宋

我屋修竹根，身閒境逾静。维摩本无心，谁令示人病。夕阳耿疏林，影落莓苔径。伫立有所怀，高人傥乘兴。
病中闻伯量相访寄之二首·其二
作者：裘万顷
朝代：宋

高人在城郭，应酬颇纷如。
忆我烟霞栖，遗我一纸书。
雨余窗户凉，蛩声满阶除。
相过有成言，何时命巾车。
病中闻伯量相访寄之二首·其二
作者：裘万顷
朝代：宋

高人在城郭，应酬颇纷如。忆我烟霞栖，遗我一纸书。雨馀窗户凉，蛩声满阶除。相过有成言，何时命巾车。
癸亥夜梦
作者：裘万顷
朝代：宋
体裁：七言绝句

丙夜清眠正熟时，梦魂飞去拜丹墀。小臣乍得披肝胆，感慨分明涕泪垂。
皖山纸帐送宋居士
作者：裘万顷
朝代：宋

剪裁不惜楮先生，要护高人雪屋眠。只恐鹤书催起去，长留空帐北山巅。
皖山纸帐送宋居士
作者：裘万顷
朝代：宋

翦裁不惜楮先生，要护高人雪屋眠。
只恐鹤书催起去，长留空帐北山巅。
睡起
作者：裘万顷
朝代：宋
体裁：古风

疾去得安卧，寒宵不知长。邻鸡忽闻声，曙色侵我床。人生孰无营，晨兴固其常。奈何以一身，投之百忧场。吾方休吾心，与世长相忘。适逢希夷翁，授我枕中方。意行到华胥，日昃犹徜徉。回观一世人，扰扰良可伤。谁能从我游，要须留春皇。
睡起书怀时诸公相勉再出
作者：裘万顷
朝代：宋
体裁：七言律诗

北窗终日废书眠，一枕清风直万钱。云度茅檐轻冉冉，泉生石砌净涓涓。不嫌雨脚花间注，要听秋声屋外传。三径初成吾欲老，幕中何用泛红莲。
秋日即事
作者：裘万顷
朝代：宋

断雁声边小雨来，菊花强半卧苍苔。乍寒天气虽宜酒，冷淡无心把酒杯。
秋日即事
作者：裘万顷
朝代：宋

断鴈声边小雨来，菊花强半卧苍苔。
乍寒天气虽宜酒，冷淡无心把酒杯。
秋试示诸儿
作者：裘万顷
朝代：宋

漠漠轻云弄寒影，霏霏小雨生秋兴。
黄槐开尽举子心，丹桂喜传仙籍信。
竹斋双手缩袖间，坐看羣儿鏖一战。
春风跃马不为难，此去毋言日边远。
秋试示诸儿
作者：裘万顷
朝代：宋

漠漠轻云弄寒影，霏霏小雨生秋兴。黄槐开尽举子心，丹桂喜传仙籍信。竹斋双手缩袖间，坐看群儿鏖一战。春风跃马不为难，此去毋言日边远。
窗前古槐二首
作者：裘万顷
朝代：宋

密叶繁阴画不成，捲帘双眼为渠明。人间炎热无来处，赢得轩窗分外清。去岁西湖避暑来，藕花无数眼慵开。而今归卧洪崖侧，看尽飞泉看古槐。
窗前古槐二首·其一
作者：裘万顷
朝代：宋
体裁：七言绝句

密叶繁阴画不成，捲帘双眼为渠明。人间炎热无来处，赢得轩窗分外清。
窗前古槐二首·其二
作者：裘万顷
朝代：宋
体裁：七言绝句

去岁西湖避暑来，藕花无数眼慵开。而今归卧洪崖侧，看尽飞泉看古槐。
端午上饶道中
作者：裘万顷
朝代：宋

一春留滞在京华，午日依前未到家。
细葛香罗素无望，黄尘乌帽亦堪嗟。
争舟野渡人如簇，立马邮亭日欲斜。
遥想埙箎献亲寿，綵衣罗拜酌流霞。
端午上饶道中
作者：裘万顷
朝代：宋

一春留滞在京华，午日依前未到家。细葛香罗素无望，黄尘乌帽亦堪嗟。争舟野渡人如簇，立马邮亭日欲斜。遥想埙篪献亲寿，綵衣罗拜酌流霞。
竹斋述事
作者：裘万顷
朝代：宋

梦魂惊断渺难续，卧听竹裏风泠泠。
寒蛩争鸣遶四壁，缺月半堕横疎櫺。
平生细字髮欲白，午夜短檠灯尚青。
稻粱作计吾不愿，愿学沧海鸿飞冥。
竹斋述事
作者：裘万顷
朝代：宋

梦魂惊断渺难续，卧听竹里风泠泠。寒蛩争鸣绕四壁，缺月半堕横疏棂。平生细字发欲白，午夜短檠灯尚青。稻粱作计吾不愿，愿学沧海鸿飞冥。
简瑄上人
作者：裘万顷
朝代：宋
体裁：七言绝句

千里归来觅故林，朱弦虽在少知音。春风玉几山前路，忍负平生一片心。
简瑄上人借楞严经
作者：裘万顷
朝代：宋
体裁：七言绝句

石室云山镇日扃，午鸡啼处睡初醒。案头上有炉熏在，试读楞严一卷经。
绝句
作者：裘万顷
朝代：宋

数声牧笛日将晚，一曲樵歌山更幽。解带盘桓小溪上，坐看红叶汎清流。
绝句
作者：裘万顷
朝代：宋

数声牧笛日将晚，一曲樵歌山更幽。
解带盘桓小溪上，坐看红叶泛清流。
罗溪桥
作者：裘万顷
朝代：宋
体裁：古风

我来从西昌，日日困尘土。谁知罗溪桥，净若初过雨。长松列左右，清风奏宫羽。薄暮舍篮舆，扁舟渡溪去。
老农叹
作者：裘万顷
朝代：宋
体裁：古风

霜耕冰在趾，雨种泥没膝。旱魃忽为虐，耕种谩劳力。去年幸一稔，今岁免艰食。细听老农语，令我三叹息。但愿从此去，龙骨长挂壁。大田多黍稌，高廪若山积。或云谷大丰，则恐钱转啬。夏租星火急，处此未有策。细民一钱税，往往亦追索。谷贱反伤农，此语传自昔。语客且勿忧，新丝尚堪质。
老屋
作者：裘万顷
朝代：宋

老屋久攲侧，随宜聊拄撑。吾今且共住，缘尽会须行。雨打从教坏，风摇不用惊。世间虚幻相，聚散本无情。
老屋
作者：裘万顷
朝代：宋

老屋久欹侧，随宜聊拄撑。
吾今且共住，缘尽会须行。
雨打从教坏，风摇不用惊。
世间虚幻相，聚散本无情。
自警
作者：裘万顷
朝代：宋
体裁：五言绝句

俗尘易污人，胸次须自洁。君看四明老，冰壶浸秋月。
荐福寺次许师咏竹
作者：裘万顷
朝代：宋
体裁：七言绝句

浮云踪迹任西东，翰墨场中且用功。时对此君哦七字，也胜痴坐辩幡风。
荣侄试周
作者：裘万顷
朝代：宋

汝生方满岁，伯发已星星。桑苧甘投老，兰荪喜向荣。席间无一印，帷下有诸经。莫学鱼儿戏，来年快聚萤。
荣侄试周
作者：裘万顷
朝代：宋

汝生方满岁，伯髮已星星。
桑苎甘投老，兰荪喜向荣。
席间无一印，帷下有诸经。
莫学鱼儿戏，来年快聚萤。
菖蒲
作者：裘万顷
朝代：宋

康庐入吾怀，十载驰梦魂。踵门者何人，遗予以芳荪。欢然得其趣，如对五老言。幽姿出岩谷，常带冰雪痕。尘容为一洗，两目不复昏。忽思三峡流，褰衣涉潺湲。因仍一寸石，浸润九节根。人言可扶老，岁月须其蕃。兹理谅不诬，吾将从绮园。
菖蒲
作者：裘万顷
朝代：宋

康庐入吾怀，十载驰梦魂。
踵门者何人，遗予以芳荪。
欢然得其趣，如对五老言。
幽姿出岩谷，常带冰雪痕。
尘容为一洗，两目不復昏。
忽思三峡流，褰衣涉潺湲。
因仍一寸石，浸润九节根。
人言可扶老，岁月须其蕃。
兹理谅不诬，吾将从绮园。
蚁运
作者：裘万顷
朝代：宋

知战不能损，檀氏所以亡。吾愧与敌槐，将何固封疆。及此閒暇时，相与积乃仓。不须更他骛，富国兵自强。
螘运
作者：裘万顷
朝代：宋

知战不能损，檀氏所以亡。
吾媿与敌槐，将何固封疆。
及此閒暇时，相与积乃仓。
不须更他骛，富国兵自强。
行役
作者：裘万顷
朝代：宋
体裁：古风

宿雾锁山椒，落月挂林侧。崎岖历冈峦，彷佛辨阡陌。秋高风露寒，道远时序迫。安得归故园，篝灯理书册。
见雪
作者：裘万顷
朝代：宋

玄冥当语谁，饷我一檐雪。
吾庐本来静，得此更清绝。
遥怜北海上，往往已盈尺。
啮毡人在否，毋凌汉臣节。
见雪
作者：裘万顷
朝代：宋

玄冥当语谁，饷我一檐雪。吾庐本来静，得此更清绝。遥怜北海上，往往已盈尺。齧毡人在否，毋凌汉臣节。
读伯仁诗卷
作者：裘万顷
朝代：宋

忆昔从君渔钓时，小舟行徧楚江湄。
僧房夜月琴三迭，客舍秋风酒一巵。
别后相思梅折尽，书成欲寄鴈来迟。
蛩声惊觉寒窗梦，自起挑灯读旧诗。
读伯仁诗卷
作者：裘万顷
朝代：宋

忆昔从君渔钓时，小舟行遍楚江湄。僧房夜月琴三叠，客舍秋风酒一卮。别后相思梅折尽，书成欲寄雁来迟。蛩声惊觉寒窗梦，自起挑灯读旧诗。
读邸报
作者：裘万顷
朝代：宋

纷纷天下事，翻覆良难期。不知窈冥中，主张者云谁。工拙判两涂，人谋岂容施。得非欲平治，机缄遂潜移。目前三四公，并用无一遗。毋嫌滞一州，民实邦之基。乡来番江头，亲见国子师。德行渊与骞，千载如同时。斯人使临民，儿不赖母慈。人言致泰和，须索登皋夔。位崇泽斯均，否则失所宜。天乎傥人从，何时可臻兹。
读邸报
作者：裘万顷
朝代：宋

纷纷天下事，翻覆良难期。
不知窈冥中，主张者云谁。
工拙判两涂，人谋岂容施。
得非欲平治，机缄遂潜移。
目前三四公，并用无一遗。
毋嫌滞一州，民实邦之基。
乡来番江头，亲见国子师。
德行渊与骞，千载如同时。
斯人使临民，儿不頼母慈。
人言致泰和，须索登皋夔。
位崇泽斯均，否则失所宜。
天乎傥人从，何时可臻兹。
赠仙茅道士
作者：裘万顷
朝代：宋

茅斋高卧日将午，自起鈎帘试香缕。
门前剥啄谁叩门，杖履萧然颜貌古。
亟呼儿童延入座，饷以清风涤袢暑。
论医说相俱第一，触热远来寻我语。
嗟哉人生浪辛苦，到头事事皆尘土。
万钱鼎食吾无取，君有仙茅幸分与。
赠仙茅道士
作者：裘万顷
朝代：宋

茅斋高卧日将午，自起钩帘试香缕。门前剥啄谁叩门，杖履萧然颜貌古。亟呼儿童延入座，饷以清风涤袢暑。论医说相俱第一，触热远来寻我语。嗟哉人生浪辛苦，到头事事皆尘土。万钱鼎食吾无取，君有仙茅幸分与。
赠拂云主人
作者：裘万顷
朝代：宋

十年作计须种木，一日不可使无竹。
道人于此得三昧，绿雾中间着苍玉。
拂云谁为名其居，我亦心同云卷舒。
相期直觅飞霞佩，不用重拈种树书。
赠拂云主人
作者：裘万顷
朝代：宋

十年作计须种木，一日不可使无竹。道人于此得三昧，绿雾中间著苍玉。拂云谁为名其居，我亦心同云卷舒。相期直觅飞霞佩，不用重拈种树书。
赠画工
作者：裘万顷
朝代：宋
体裁：五言律诗

綵笔三生梦，春莲万叶花。笑人为市道，随分足生涯。山路净如水，溪流浅见沙。能来良不恶，看我傲烟霞。
輓霞溪高县丞二首·其一
作者：裘万顷
朝代：宋

少年挟策上金銮，三拜郎官鬓未斑。
不说知音在霄汉，但知投老向云山。
柳丝阴裏陶潜乐，花锦香中潘岳闲。
逝者不堪人事异，洪崖亭下水潺潺。
輓霞溪高县丞二首·其二
作者：裘万顷
朝代：宋

公家原在洪崖宅，自是洪崖向上人。
嗜酒一生真简淡，风标八袠更精神。
纷纷偶厌人间事，去去归寻洞裏春。
朱绂只今无觅处，但余佳句镇长新。
送张高安入京
作者：裘万顷
朝代：宋

青衫十载蟾宫客，黑绶三年凤岭头。循吏声名武阳令，故家风味富平侯。江边休叹双凫去，天上行看一网收。八簉鹓班立仙仗，莫忘回首顾沙鸥。
送张高安入京
作者：裘万顷
朝代：宋

青衫十载蟾宫客，黑绶三年凤岭头。
循吏声名武阳令，故家风味富平侯。
江边休叹双鳬去，天上行看一网收。
八簉鹓班立仙仗，莫忘回首顾沙鸥。
送胡仲立入京
作者：裘万顷
朝代：宋

昔对延英日，诸公叹弗如。
敢言天下事，不负案头书。
此去朝双阙，悬知有异除。
荣途方着脚，未用曳长裾。
送胡仲立入京
作者：裘万顷
朝代：宋

昔对延英日，诸公叹弗如。敢言天下事，不负案头书。此去朝双阙，悬知有异除。荣途方著脚，未用曳长裾。
送胡仲衡
作者：裘万顷
朝代：宋

忆昔樵江一见君，喜君吃吃善谈文。
别来岁月今如许，书裏工夫想得勤。
近世起家多白屋，几人驰志在青云。
穑斋已踏贤关路，更有诸孙策异勋。
送胡仲衡
作者：裘万顷
朝代：宋

忆昔樵江一见君，喜君吃吃善谈文。别来岁月今如许，书里工夫想得勤。近世起家多白屋，几人驰志在青云。穑斋已踏贤关路，更有诸孙策异勋。
送范二丈入蓝田书院二首
作者：裘万顷
朝代：宋

今代崔斯立，才高不负丞。君方为重客，人谓得良朋。敏捷朝千字，辛勤夜一灯。明年冠秋试，万里看飞腾。君在淳熙日，尝师陆监丞。今为后死者，乐有远来朋。此道未坠地，他时要续灯。病夫力不足，拱立看鶱腾。
送范二丈入蓝田书院二首·其一
作者：裘万顷
朝代：宋
体裁：五言律诗

今代崔斯立，才高不负丞。君方为重客，人谓得良朋。敏捷朝千字，辛勤夜一灯。明年冠秋试，万里看飞腾。
送范二丈入蓝田书院二首·其二
作者：裘万顷
朝代：宋
体裁：五言律诗

君在淳熙日，尝师陆监丞。今为后死者，乐有远来朋。此道未坠地，他时要续灯。病夫力不足，拱立看鶱腾。
送范光伯北行
作者：裘万顷
朝代：宋

玄冥将归休，勾芒已促装。
江边疎柳青，江上寒梅香。
有客当此时，中流驾风樯。
欲学太史公，穷汶泗沅湘。
吾闻帝王州，雄丽几钱塘。
畴昔驻六龙，至今绘未央。
鹭洲横渺瀰，凤台摩青苍。
名山与大川，往往遥相望。
是间或小留，不妨月徜徉。
平生学屠龙，袖手五字章。
兹逢贤主人，定知奏宫商。
追李逐杜陵，相与升其堂。
要令千万篇，金薤垂琳琅。
秋风鸿鴈来，因之东南翔。
写君磊磈胸，慰我离别肠。
送范光伯北行
作者：裘万顷
朝代：宋

玄冥将归休，勾芒已促装。江边疏柳青，江上寒梅香。有客当此时，中流驾风樯。欲学太史公，穷汶泗沅湘。吾闻帝王州，雄丽几钱塘。畴昔驻六龙，至今绘未央。鹭洲横渺瀰，凤台摩青苍。名山与大川，往往遥相望。是间或小留，不妨月徜徉。平生学屠龙，袖手五字章。兹逢贤主人，定知奏宫商。追李逐杜陵，相与升其堂。要令千万篇，金薤垂琳琅。秋风鸿雁来，因之东南翔。写君磊磈胸，慰我离别肠。
送诗僧如师西游
作者：裘万顷
朝代：宋
体裁：古风

乡来诗坛上，权可声籍籍。君虽后两翁，而已分半席。主人龙门高，宜有如此客。横行翰墨场，往往一当百。挟是今西游，吐谈取双璧。要须早归来，成就法王宅。
郊行即事
作者：裘万顷
朝代：宋
体裁：七言律诗

病来多日废将迎，试命巾车作此行。稻实满田秋事了，松阴堆径午凉生。数山见我争倾盖，一水邀人请濯缨。却忆吾庐南浦外，何时得与白鸥盟。
酬余求之二首
作者：裘万顷
朝代：宋

枕中久已黄粱熟，镜里从教白发垂。但得渔樵分半席，此生何必要人知。雨后轩窗无一尘，窗前松竹更清新。不妨踏遍莓苔地，遗我青鞋有故人。
酬余求之二首·其一
作者：裘万顷
朝代：宋

枕中久已黄粱熟，镜裏从教白髮垂。
但得渔樵分半席，此生何必要人知。
酬余求之二首·其一
作者：裘万顷
朝代：宋

枕中久已黄粱熟，镜里从教白发垂。但得渔樵分半席，此生何必要人知。
酬余求之二首·其二
作者：裘万顷
朝代：宋

雨后轩窗无一尘，窗前松竹更清新。
不妨踏徧莓苔地，遗我青鞋有故人。
酬余求之二首·其二
作者：裘万顷
朝代：宋

雨后轩窗无一尘，窗前松竹更清新。不妨踏遍莓苔地，遗我青鞋有故人。
钱仲庸主簿入京三首
作者：裘万顷
朝代：宋

风帆转眼即长安，好在交游半达官。既有王阳知贡禹，不妨乘兴一弹冠。孤山梅蕊正开时，杖屦还须访水湄。莫遣冰魂叹牢落，只今和靖自能诗。野梅官柳只供愁，空倚鄱江百尺楼。待倩天边几鸿雁，为传消息到皇州。
钱仲庸主簿入京三首·其一
作者：裘万顷
朝代：宋
体裁：七言绝句

风帆转眼即长安，好在交游半达官。既有王阳知贡禹，不妨乘兴一弹冠。
钱仲庸主簿入京三首·其三
作者：裘万顷
朝代：宋
体裁：七言绝句

野梅官柳只供愁，空倚鄱江百尺楼。待倩天边几鸿雁，为传消息到皇州。
钱仲庸主簿入京三首·其二
作者：裘万顷
朝代：宋
体裁：七言绝句

孤山梅蕊正开时，杖屦还须访水湄。莫遣冰魂叹牢落，只今和靖自能诗。
钱塘别吴长文司理
作者：裘万顷
朝代：宋

同心而异乡，既见复轻别。岂终无会期，南北渺难必。邮亭君与我，强饭再三说。此意非不领，欲话声已咽。肩舆使前驱，分手大江侧。升高辄回首，犹拟望颜色。予家古南州，胜友固不乏。如君相知深，千百未见一。君才十倍我，君德更刚直。赠行诗满纸，字字良有益。谁与趣我去，胡不缓旬浃。噬脐怅弗及，写心寄愁绝。
钱塘别吴长文司理
作者：裘万顷
朝代：宋

同心而异乡，既见復轻别。
岂终无会期，南北渺难必。
邮亭君与我，强饭再三说。
此意非不领，欲话声已咽。
肩舆使前驱，分手大江侧。
升高辄回首，犹拟望颜色。
予家古南州，胜友固不乏。
如君相知深，千百未见一。
君才十倍我，君德更刚直。
赠行诗满纸，字字良有益。
谁与趣我去，胡不缓旬浃。
噬脐怅弗及，写心寄愁绝。
钱塘次孙教南韵
作者：裘万顷
朝代：宋

簿领归来得泮宫，一时衮衮任诸公。
市朝竞逐利名走，草木谁为臭味同。
霅水不妨披宿雾，蓬山正要挹清风。
尘埃不得从君后，岂但他时媿两翁。
钱塘次孙教南韵
作者：裘万顷
朝代：宋

簿领归来得泮宫，一时衮衮任诸公。市朝竞逐利名走，草木谁为臭味同。霅水不妨披宿雾，蓬山正要挹清风。尘埃不得从君后，岂但他时愧两翁。
闲居
作者：裘万顷
朝代：宋
体裁：七言律诗

闲居最与性相便，勤即翻书懒即眠。终日闭门真省事，有时面壁似耽禅。大椿岁籥祈亲寿，断简生涯听子传。待问洪崖觅丹诀，白云深处引寒泉。
雨后
作者：裘万顷
朝代：宋

秋事雨已毕，秋容晴为妍。
新香浮䆉䅉，余润溢潺湲。
机杼蛩声裏，犁锄鹭影边。
吾生一何幸，田里又丰年。
雨后
作者：裘万顷
朝代：宋

秋事雨已毕，秋容晴为妍。新香浮䆉稏，馀润溢潺湲。机杼蛩声里，犁锄鹭影边。吾生一何幸，田里又丰年。
雪
作者：裘万顷
朝代：宋

天花一夜泄春机，飞坠人间片片奇。
有色有光欺柳絮，无声无臭点梅枝。
纵横万舞风回处，表裏双清月霁时。
此景惟诗可摹写，却怜老去不工诗。
雪
作者：裘万顷
朝代：宋

天花一夜泄春机，飞坠人间片片奇。有色有光欺柳絮，无声无臭点梅枝。纵横万舞风回处，表里双清月霁时。此景惟诗可摹写，却怜老去不工诗。
雪中再示德龄二弟三首
作者：裘万顷
朝代：宋

只道园林春未归，风前一夜柳花飞。东皇自是繁华主，不用玄冥荐玉妃。平生蓑笠惯冲寒，长忆江湖把钓竿。昨夜北窗闻雪作，梦魂飞到子陵滩。青青窗外几修篁，也学宫梅巧样妆。说与惠连须著句，雪边春色到池塘。
雪中再示德龄二弟三首·其一
作者：裘万顷
朝代：宋
体裁：七言绝句

只道园林春未归，风前一夜柳花飞。东皇自是繁华主，不用玄冥荐玉妃。
雪中再示德龄二弟三首·其三
作者：裘万顷
朝代：宋

青青窗外几修篁，也学宫梅巧样妆。
说与惠连须着句，雪边春色到池塘。
雪中再示德龄二弟三首·其三
作者：裘万顷
朝代：宋

青青窗外几修篁，也学宫梅巧样妆。说与惠连须著句，雪边春色到池塘。
雪中再示德龄二弟三首·其二
作者：裘万顷
朝代：宋

平生蓑笠惯冲寒，长忆江湖把钓竿。昨夜北窗闻雪作，梦魂飞到子陵滩。
雪中再示德龄二弟三首·其二
作者：裘万顷
朝代：宋

平生蓑笠惯衝寒，长忆江湖把钓竿。
昨夜北窗闻雪作，梦魂飞到子陵滩。
雪中戏元德元龄二弟二首
作者：裘万顷
朝代：宋

在昔梅花犹有赋，如今冰柱亦无诗。吾衰不作池塘梦，春草生时子合知。袖间出手不应迟，柳絮渔蓑总是诗。二妙得君真所喜，一寒如我有谁知。
雪中戏元德元龄二弟二首·其一
作者：裘万顷
朝代：宋
体裁：七言绝句

在昔梅花犹有赋，如今冰柱亦无诗。吾衰不作池塘梦，春草生时子合知。
雪中戏元德元龄二弟二首·其二
作者：裘万顷
朝代：宋
体裁：七言绝句

袖间出手不应迟，柳絮渔蓑总是诗。二妙得君真所喜，一寒如我有谁知。
题书院壁间碑
作者：裘万顷
朝代：宋
体裁：七言绝句

天上真龙去不回，世间凡马谩争驰。少年气习今犹在，袖手时来省断碑。
题伯量春风堂
作者：裘万顷
朝代：宋

未登春风堂，尝读春风诗。
春风不易得，令人每怀思。
一堂谁独无，所至皆有之。
奈何堂中人，此意多背驰。
听雨不对床，煮豆先燃萁。
宁赓粟布歌，不肯吹埙箎。
和气自此伤，怨怒无休时。
遂令君家堂，独立修江湄。
昔我尝宦游，兄弟轻别离。
自从失予季，忧闷鬓成丝。
仲叔幸无他，相从日怡怡。
数榻松竹间，颇与我辈宜。
浊醪无独斟，陈编有同披。
从今当杜门，共试春风词。
燕谷恐尚寒，暖律冀一吹。
君能不靳否，春风元不私。
题伯量春风堂
作者：裘万顷
朝代：宋

未登春风堂，尝读春风诗。春风不易得，令人每怀思。一堂谁独无，所至皆有之。奈何堂中人，此意多背驰。听雨不对床，煮豆先燃萁。宁赓粟布歌，不肯吹埙篪。和气自此伤，怨怒无休时。遂令君家堂，独立修江湄。昔我尝宦游，兄弟轻别离。自从失予季，忧闷鬓成丝。仲叔幸无他，相从日怡怡。数榻松竹间，颇与我辈宜。浊醪无独斟，陈编有同披。从今当杜门，共试春风词。燕谷恐尚寒，暖律冀一吹。君能不靳否，春风元不私。
题余仲祥松斋
作者：裘万顷
朝代：宋
体裁：古风

芳妍桃李场，纷趋欻成蹊。长松坐偃蹇，遂尔不见知。平生异时人，不与俗转移。萧然尘埃中，擅此丘壑奇。窗空境逾清，四壁风来吹。抱琴揖苍髯，喜气掀两眉。臭味既与同，相亲不相违。直期阅岁寒，可但忘朝饥。斯正如乃翁，过处更过之。直比千丈干，历落不受羁。只恐大厦成，梁栋各有施。出处初何心，山灵勿疑渠。
题小桃源
作者：裘万顷
朝代：宋

半月池边倚瘦藤，望仙台上岸乌巾。
尘埃一点不到地，花木四时长是春。
载酒岂无好事者，烂柯应有着棋人。
请君更种桃千树，准拟渔郎来问津。
题小桃源
作者：裘万顷
朝代：宋

半月池边倚瘦藤，望仙台上岸乌巾。尘埃一点不到地，花木四时长是春。载酒岂无好事者，烂柯应有著棋人。请君更种桃千树，准拟渔郎来问津。
题希亮画
作者：裘万顷
朝代：宋
体裁：七言绝句

晚牧归来月在山，夜深茅舍不胜寒。栖乌欲动催翁起，快傍烟汀把钓竿。
题怀秀堂
作者：裘万顷
朝代：宋
体裁：七言律诗

莫教满地长莓苔，杖屦从今日日来。曲径要随松巷转，柴门须对石桥开。墙头花木因时种，案上图书任意堆。幸有林泉可投老，忍将双脚踏尘埃。
题昭君图
作者：裘万顷
朝代：宋
体裁：七言绝句

纷纷争赂毛延寿，今日丹青竟不传。万事无过真实处，后人赢得写婵娟。
题洪内翰爽榭
作者：裘万顷
朝代：宋
体裁：七言律诗

雾阁云窗天外安，悬知幽趣胜人间。帘栊夜月浮银海，桃李春风醉玉山。自笑红尘无暇日，浪凭清梦觅商颜。何如飞佩随君后，细看匡庐紫翠鬟。
题破尘读经所
作者：裘万顷
朝代：宋

试为众生破一尘，出经为筏度沧溟。待渠到岸无惊畏，复破微尘纳此经。
题破尘读经所
作者：裘万顷
朝代：宋

试为众生破一尘，出经为筏度沧溟。
待渠到岸无惊畏，復破微尘纳此经。
题笺
作者：裘万顷
朝代：宋

六七叶芦秋雨裏，两三箇鴈夕阳边。
青天万里浑无碍，衝破寒潭一抹烟。
题笺
作者：裘万顷
朝代：宋

六七叶芦秋雨里，两三个雁夕阳边。青天万里浑无碍，冲破寒潭一抹烟。
题老悟画卷四首
作者：裘万顷
朝代：宋

中兴以前作山水，只说李成与郭熙。谁知淳熙有此老，健笔不减巨然师。吏隐三年楚水头，每随凫雁杙扁舟。归来喜色惊邻里，分得潇湘一片秋。何处移来一川竹，空濛烟雾染人衣。其间应有葛陂杖，时出林梢带雨飞。谡谡风前荷叶枯，摇摇霜后蓼花疏。舂锄旧有江湖约，数辈相依正要渠。
题老悟画卷四首·其一
作者：裘万顷
朝代：宋
体裁：古风

中兴以前作山水，只说李成与郭熙。谁知淳熙有此老，健笔不减巨然师。
题老悟画卷四首·其三
作者：裘万顷
朝代：宋

何处移来一川竹，空濛烟雾染人衣。其间应有葛陂杖，时出林梢带雨飞。
题老悟画卷四首·其三
作者：裘万顷
朝代：宋

何处移来一川竹，空蒙烟雾染人衣。
其间应有葛陂杖，时出林梢带雨飞。
题老悟画卷四首·其二
作者：裘万顷
朝代：宋

吏隐三年楚水头，每随凫雁杙扁舟。归来喜色惊邻里，分得潇湘一片秋。